कहा- राहुल एक एथलीट है, तुम उसके साथ हर जगह ट्रैवल नहीं कर सकती
सुनील शेट्टी ने कहा कि उनकी बेटी अथिया काफी लकी हैं, क्योंकि उन्हें केएल राहुल जैसा जीवनसाथी मिला है। सुनील ने अथिया को नसीहत भी दी है। सुनील के मुताबिक, वे अथिया को हमेशा यही नसीहत देते हैं कि वो राहुल के अच्छे और बुरे
सुनील शेट्टी ने कहा कि उनकी बेटी अथिया काफी लकी हैं, क्योंकि उन्हें केएल राहुल जैसा जीवनसाथी मिला है। सुनील के मुताबिक, वे अथिया को हमेशा यही नसीहत देते हैं कि वो राहुल के अच्छे और बुरे समय में हमेशा उनके साथ खड़ी रहे।
एक एक्टर की तरह खिलाड़ियों के जीवन में भी उतार-चढ़ाव आते हैं। इसलिए अथिया को चाहिए कि वो अपने पार्टनर के ऊपर आंख बंद करके विश्वास करे। कुछ दिन पहले राहुल के खराब फॉर्म पर भी सुनील का रिएक्शन आया था। सुनील ने कहा कि राहुल एक वर्ल्ड क्लास प्लेयर है। वो जुबां से नहीं बल्कि अपने बल्ले से जवाब देना जानता है।
सुनील ने अथिया को नसीहत देते हुए कहा- तुम राहुल के साथ हर जगह नहीं जा सकती
सुनील से हाल ही में पूछा गया कि वे बेटी को अथिया को क्या नसीहत देना चाहेंगे। जवाब में सुनील ने कहा- मैंने अथिया को हमेशा से फेलियर को बर्दाश्त करने की बात सिखाई है। दूसरी बात ये कि अपने पार्टनर पर आंख बंद करके विश्वास करो।
तीसरी बात ये है कि राहुल एक एथलीट है, उसे हमेशा एक जगह से दूसरे जगह जाना पड़ेगा। तुम उसके साथ हर जगह नहीं जा सकती। उसके साथ हमेशा खड़ी रहो, क्योंकि प्लेयर्स की लाइफ में भी उतार-चढ़ाव आते हैं।
सुनील ने आगे कहा- जब कोई प्लेयर रन मारता है तो वो फिर अलग दुनिया में होता है। मैं अपने समय में सुनील गावस्कर को अपना हीरो मानता था। आज भी वे ही मेरे हीरो हैं।
सुनील ने राहुल को भी वार्निंग दी
सुनील ने राहुल को एक वार्निंग भी दी। उन्होंने कहा- इतने भी अच्छे मत बनो कि हम सभी तुम्हारे सामने छोटे लगने लगें। तुम इतने भी अच्छे मत बनो कि लोग तुम्हें ही अच्छाई की परिभाषा समझ लें। राहुल बहुत उदार शख्स हैं। मैं अथिया से हमेशा यही कहता हूं कि तुम भाग्यशाली हो कि तुम्हें राहुल जैसा लड़का मिला है।
राहुल के खराब फॉर्म को किया था डिफेंड
ये सभी को पता है कि सुनील शेट्टी कितने बड़े क्रिकेट लवर हैं। पिछले दिनों जब केएल राहुल खराब फॉर्म से जूझ रहे थे, तो सुनील ने उनका बचाव किया था।
उन्होंने सिद्धार्थ कनान को दिए एक इंटरव्यू में कहा- अगर राहुल खराब भी खेलकर आता है तो हमारे घर में उसकी चर्चा नहीं होती है। हम लोग जानते हैं कि वो एक फाइटर है। वो अपने खेल में एक्सपर्ट है इसलिए उसे कोई क्या सिखाएगा। वो देश के लिए क्रिकेट खेलता है, किसी गली-मोहल्ले के लिए नहीं।
राहुल को हमेशा से लाइक करते थे सुनील, बेटी की पसंद से खुश थे
अथिया और राहुल की शादी इस साल 23 जनवरी को सुनील शेट्टी के खंडाला वाले फॉर्महाउस पर हुई थी। जाहिर है कि सुनील शेट्टी के लिए ये बेहद भावुक पल था।
एक पुराने इंटरव्यू में सुनील ने कहा कि वे हमेशा से यही चाहते थे कि अथिया, साउथ इंडियन लड़के के साथ कनेक्शन बनाए। उन्होंने कहा, 'मैं जब पहली बार राहुल से मिला तो मुझे पता चला कि वो मंगलोर का रहने वाला है। मैं भी वहीं का रहना वाला हूं। मैं उसके खेल का बहुत बड़ा फैन था, मुझे ये देखकर खुशी थी कि वो अपने क्षेत्र में अच्छा कर रहा है।
जब मैं घर आया और अपनी वाइफ माना और बेटी अथिया से इस मुलाकात के बारे में बताया तो वो एक दूसरे का चेहरा देखने लगीं। बाद में माना ने बताया कि अथिया और राहुल पहले से ही एक दूसरे के टच में हैं।'
सुनील शेट्टी ने उस इंटरव्यू में आगे कहा कि वो खुश थे क्योंकि वो हमेशा से चाहते थे कि अथिया साउथ इंडियन लड़के के साथ अपना कनेक्शन बनाए।
उन्होंने कहा, 'मुझे हैरानी थी कि अथिया ने मुझसे राहुल के बारे में कभी जिक्र नहीं किया था। हालांकि मैं खुश था क्योंकि मैंने अथिया को हमेशा से साउथ इंडियन लड़कों से कनेक्ट होने की नसीहत दी थी। ये सुखद संयोग ही था कि मंगलोर में राहुल के घर से कुछ ही दूरी पर मेरा भी जन्मस्थान है।'